Касьцёл Беззаганнага Зачацьця Найсвяцейшай Панны Марыі і кляштар францішканаў (Дзісна)

**Касьцёл Беззаганнага Зачацьця Найсьвяцейшай Панны Марыі і кляштар францішканаў** — помнік архітэктуры XVIII стагодзьдзя ў Дзісьне. Знаходзіцца ў паўночна-ўсходняй частцы места, на рагу гістарычных Парканнай і Дарашкоўскай вуліцаў. У 1958 годзе савецкія ўлады ўзарвалі касьцёл (захавалася частка муроў, цяпер адноўлены). Дзее. Твор архітэктуры віленскага барока.

## Гісторыя

### Вялікае Княства Літоўскае
У 1583 годзе кароль і вялікі князь Стэфан Баторы запрасіў у Дзісну манахаў-францішканаў. У 1630 годзе з фундацыі Крыштапа Малкевіча-Хялчоўскага (ахвяраваў маёнтак Клімаўшчыну) у месьце збудавалі драўляныя кляштар з касьцёлам і званіцай. Пазьней адным з фундатараў кляштару быў Язэп Корсак.

У 1773 годзе на месцы драўлянага збудавалі мураваны касьцёл.

### Пад уладай Расейскай імпэрыі
Па другім падзеле Рэчы Паспалітай (1793 год), калі Дзісна апынулася ў складзе Расейскай імпэрыі, касьцёл і кляштар працягвалі дзеяць. У 1818 годзе замест драўлянага збудавалі мураваны кляштарны корпус.

Па здушэньні вызвольнага паўстаньня (1830—1831) у 1831 годзе расейскія ўлады гвалтоўна ліквідавалі кляштар. У 1882 годзе касьцёл значна пацярпеў ад пажару (адноўлены ў 1883 годзе).

### Найноўшы час
У 1938 годзе пры касьцёле адрадзіўся кляштар францішканаў, ліквідаваны савецкімі ўладамі ў 1939 годзе. У 1958 годзе савецкія ўлады зруйнавалі помнік архітэктуры з дапамогай выбухоўкі. Засталіся толькі тры сьцяны, галоўны фасад цалкам зьнішчылі.

У 2000-я гады пачалося аднаўленьне касьцёла.

## Архітэктура
Помнік архітэктуры віленскага барока. Гэта 1-нэфы бязьвежавы аб’ём, які пераходзіць у магутную паўкруглую апсыду. Бакавыя фасады рытмічна падзяляюцца аркавымі аконнымі праёмамі і тонкімі лапаткамі ў прасьценках.

Унутраная прастора перакрывалася цыліндрычным скляпеньнем на распалубках, якія абапіраліся на прысьценныя, падзеленыя пілястрамі пілёны. Апсыда вылучалася стукавым алтарам. Захаваліся фрагмэнты блакітна-белай арнамэнтальнай мазаічнай падлогі.

## Галерэя

### Гістарычныя здымкі

Dzisna, Dźvina, Franciškanski. Дзісна, Дзьвіна, Францішканскі (1900).jpg|1900 г.
Dzisna, Kaścielnaja, Franciškanski. Дзісна, Касьцельная, Францішканскі (J. Weber, 1909).jpg|1909 г.
Dzisna, Kaścielnaja, Franciškanski. Дзісна, Касьцельная, Францішканскі (1901-17).jpg|да 1918 г.
Dzisna, Daraškoŭskaja, Franciškanski. Дзісна, Дарашкоўская, Францішканскі (1918).jpg|1918 г.


Dzisna, Kaścielnaja, Franciškanski. Дзісна, Касьцельная, Францішканскі (1936).jpg|1936 г.
Dzisna, Kaścielnaja, Franciškanski. Дзісна, Касьцельная, Францішканскі (1936) (2).jpg|1936 г.
Dzisna, Mytnaja-Zamkavaja. Дзісна, Мытная-Замкавая (1936).jpg|1936 г.
Dzisna, Franciškanski. Дзісна, Францішканскі (1936).jpg|1936 г.


Dzisna, Franciškanski. Дзісна, Францішканскі (1936) (2).jpg|1936 г.
Dzisna, Kaścielnaja, Franciškanski. Дзісна, Касьцельная, Францішканскі (Š. Epštejn, 1918-39).jpg|да 1939 г.
Dzisna, Kaścielnaja, Franciškanski. Дзісна, Касьцельная, Францішканскі (1919-39).jpg|да 1939 г.
Dzisna, Daraškoŭskaja, Franciškanski. Дзісна, Дарашкоўская, Францішканскі (1941-44).jpg|1941—1944 гг.


### Сучасныя здымкі

Дзісна ў снежні 2020 123.jpg|Агульны выгляд
Дзісна ў снежні 2020 04.jpg|З боку апсыды
Дзісна ў снежні 2020 11.jpg|Уваход
Дзісна ў снежні 2020 13.jpg|Усярэдзіне


## Крыніцы

## Літаратура
* 

## Вонкавыя спасылкі
* 

Катэгорыя:Дзісна
Дзісна
Катэгорыя:Барочныя збудаваньні ВКЛ
Катэгорыя:Зьнішчаныя савецкай уладай збудаваньні Беларусі